als_Latn dik_Latn sag_Latn
`Plisat`,janë duke e cmendur federatën serbe të futbollit, policinë por edhe mediat. Serbët shqetësohen nga Plisat,por edhe vetë tifozët serbë. Eshtë paralajmëruar shkuarja e 1500 tifozëve nga Plisat.
Lajmërimi i bërë në faqen e tifozëve nga Prishtina, `Plisat` për praninë në ndeshjen mes Serbisë dhe Shqipërisë në Beograd, të vlefshme për eliminatoret e Euro 2016, ka krijuar panik në Serbi. Mediat vendase e kanë cilësuar si problematike këtë situatë, të pakënaqur nga njëra anë që Shqipëria do të ketë mbështetje të zëshme në stadiumin e Beogradit, falë tifozëve të saj.
Nga ana tjetër, serbët duken shumë më të shqetësuar nga incidente të mundshme në stadium, të ndërgjegjshëm se UEFA nuk do të tolerojë shfaqje nacionalizmi radikal, për të cilat tifozët e Serbisë janë shquar gjatë viteve të fundit.
Sekretari i FSHF, Ilir Shulku, ka konfirmuar se ka zhvilluar takimin me “Plisat”, por ka lënë gjithçka të hapur për udhëtimin e tyre apo jo, pasi më parë duhet të diskutojë edhe me Federatën Serbe si dhe UEFA-n që sugjeron zhvillimin e ndeshjeve pa praninë e tifozëve udhëtues.
Artikulli i faqes së internetit serbe alo.rs. ka ngritur alarmin, duke bërë të qartë se ndeshja e 14 tetorit do të jetë e rëndësishme për kombëtaren serbe, por njëkohësisht do të ketë një ngarkesë të madhe emocionale për çështje nacionalizmi.
Sipas saj, problemet nisin nga tifozët e Kosoves, të cilëve nuk u intereson kombëtarja e Kosovës, por ajo e Shqipërisë.
“Shqetësimi kryesor për probleme dhe rrezikshmëri të lartë shumë lehtë mund të bëhen mbështetësit nga Kosova, të mbledhur në grupimin ‘Plisat’, të cilët ndjekin ndeshjet e FK Prishtinës dhe Shqipërisë. Në fakt, të premten pasdite në Tiranë, ata kanë arritur një akord me sekretarin e përgjithshëm të FSHF-së, Ilir Shulku, dhe mund të jenë rreth 1500 vetë të pranishëm në stadium për të mbështetur Shqipërinë”, shkruan kjo faqe interneti, e cila ka publikuar edhe lajmërimin e “Plisave” në faqen e tyre në Facebook për udhëtimin e mundshëm drejt Beogradit në ditën e kësaj ndeshjeje.
Portali serb paralajmëron se ky është një lajm shqetësues për Serbinë, sidomos për autoritetet sportive dhe ato policore në këtë vend, të cilat duhet të përgatiten për një delegacion me rreth 1500 tifozë kosovarë për këtë sfidë.gazetashqip
als_Latn als_Latn als_Latn als_Latn als_Latn als_Latn als_Latn als_Latn